32006R0262
L 046/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 262/2006 НА КОМИСИЯТА
от 15 февруари 2006 година
за изменение на Регламент (ЕО) № 2729/2000 относно определяне на подробни правила за проверките в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 72, параграф 4 от него,
като има предвид, че:
(1)
Съгласно член 5, параграф 1 от Регламент (ЕО) № 2729/2000 на Комисията (2) парцелите, за които за подадени заявления за получаване на помощ за трайно изоставяне, трябва да бъдат систематично проверявани на място.
(2)
Съгласно член 8, параграф 1, букви б) и д) от Регламент (ЕО) № 1227/2000 на Комисията от 31 май 2000 г. за определянето на подробни правила за прилагане на Регламент (ЕО) № 1493/1999 на Съвета за общата организация на пазара на вино по отношение на производствения потенциал (3) процедурата за кандидатстване за премия за трайно изоставяне, която трябва да бъде определена от държавите-членки, трябва да предвижда последваща проверка на наличието на заявените лозови масиви, на съответните площи и на средния добив или производствен капацитет на тези площи, както и проверка, че е извършено изравяне.
(3)
Тъй като развитието на техниката за дистанционно отчитане я превърна в надежден инструмент, на държавите-членки, които желаят това, следва да бъде дадена възможност да използват тази техника, при условие че се запази равнището на проверките.
(4)
Незаменимо средство да се провери наличието на съответните лозови масиви, на съответните площи и на средния добив или производствен капацитет на тези площи, са проверките на място, тъй като тези фактори не могат да бъдат проверени по дистанционен път на отчитане.
(5)
Но дистанционната форма на отчитане може да се използва за проверка дали лозовите масиви действително са изровени и поради това използването ѝ следва да се разреши на този етап на проверката.
(6)
Предвид трудностите с изчисляване на площите при дистанционната форма на отчитане, този метод следва да бъде разрешен само в случай на изоставяне на цели парцели с лозови масиви.
(7)
Регламент (ЕО) № 2729/2000 следва да бъде съответно изменен.
(8)
Предвидените в настоящия регламент мерки са съобразени със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
В член 5, параграф 1 от Регламент (ЕО) № 2729/2000 се добавя следниата трета алинея:
„Проверката доколко реално е осъществено изравяне, както това е предвидено в член 8, параграф 1, буква д) от Регламент (ЕО) № 1227/2000, може да се извърши чрез дистанционно отчитане, в случай че изоставянето е на целия парцел с лозови насаждения.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 февруари 2006 година.